Mari Irgens-Hansen

Mari Marie Irgens-Hansen (født Bjerke 24. desember 1870 i Christiania, død 27. desember 1927 i Bergen) var en norsk skuespillerinne som spesielt utmerket seg gjennom sine tallrike opptredener ved Den nationale Scene i Bergen og ved Centralteatret i Kristiania.

Familie 
Mari Irgens-Hansen var datter av hotelleier Anders Andersen Bjerke og Andrea Halstensdatter Bredesen. Hun ble 23. juni 1894 gift med sceneinstruktør, teatersjef og kritiker Johan Irgens-Hansen (1854-1895).

Liv og virke 
Mari Irgens-Hansen fikk 4. oktober 1891 sin scenedebut på Den nationale Scene i Bergen, i rollen som Hjørdis i Hærmændene paa Helgeland. Hennes innsats ved teatret ble i 1895 omtalt på følgende måte: «I de forløbne sæsoner har hun have forskjællige store Roller i det norske og det fremmede Drama. Senest spillede hun i Januar bl. A. Rita og levendegjorde denne eiendommelige Skikkelse med betagende Lidenskab, med næsten brutal Kraft. Ogsaa Opgaver af en helt anden Art har denne Skuespillerinde løst med ubestridelig Dyktighed. […] Fru Irgens-Hansens brede østlandske Dialekt har altid skurret slemt i Bergensernes Øren, og hendes Personlighed er næsten altfor anselig paa vor lille Scene, […]»

Hun var ansatt ved Den nationale Scene i periodene 1891-1895 og 1900-1903. Som enke reiste hun til fødebyen Kristiania, hvor hun var ved Centralteatret i årene 1897-1899 og ved Sekondteatret sesongen 1899-1900. Etter et nytt opphold i Bergen kom hun igjen til Kristiania, og var der ved Fahlstrøms Theater sesongen 1904-1905, før hun igjen var tilknyttet Centralteatret i årene 1905-1912. Etter et intermezzo der hun tidvis trakk seg tilbake fra scenen, ble hun på nytt engasjert ved Den nationale Scene i 1919.

Mari Irgens-Hansen fikk i 1925 lovord for sin sterke tolkning av Dobbelt-Petra i Den store barnedaapen av Oskar Braaten: «Fra det Øieblik Mari Irgens-Hansens brede, saftige Dobbelt-Petra viste sig paa scenen, hadd hun publikum med sig. Hun repræsenterer det sunde folkeinstinkt og det sunde folkevett. Man liker hendes syn, selv om det taler imot det, man har mottatt i skolen og ved konfirmasjonen. Hun er saa sikker paa sin ret. Fru Irgens-Hansens ansigt røbet hele vissheten om et forspilt ungdomsliv, da hun sier at hun 'dessværre' altid har været skikkelig.»

Roller i utvalg 

Hjørdis i Hærmændene paa Helgeland av Henrik Ibsen (Den nationale Scene, 1891)Valborg i En Fallit av Bjørnstjerne Bjørnson (Den nationale Scene, 1891)Rita Allmers i Lille Eyolf av Henrik Ibsen (Den nationale Scene, 1895)Inga i Mellem Slagene av Bjørnstjerne Bjørnson (Den nationale Scene)Ane i Geografi og Kærlighed av Bjørnstjerne Bjørnson (Den nationale Scene)Magdelone i Pernilles korte Frøkenstand av Ludvig Holberg (Centralteatret, 1897)Enkefru Baumblatt i Noahs Ark (Centralteatret, 1897)Charlotte i 73 Champignol (Centralteatret, 1898)Colomba i Et farligt Brev av Victorien Sardou (Centralteatret, 1899)Olympe i Loppen i Øret av Georges Feydeau (Centralteatret, 1909)Thalia i Confetti av Hans Wiers-Jenssen (Centralteatret, 1911)Gedske i Kandestøperen av Ludvig Holberg (Den nationale Scene, 1919)Antoinette i En Ungkars Moral av William Locke (Den nationale Scene, 1920)Emma Sharp i Det forjettede Land av William Somerset Maugham (Den nationale Scene, 1922)Dobbelt-Petra i Den store barnedaapen'' av Oskar Braaten (Den nationale Scene, 1925)

Referanser

Kilder

Eksterne lenker 
 

Norske skuespillere
Skuespillere ved Den Nationale Scene
Personer fra Oslo